Björn Borg

Björn Rune Borg (født 1956) er en svensk tidligere tennisspiller, og av mange ansett som en av verdens beste tennisspillere noensinne.  I september 2025 fikk han påvist prostatakreft. 

 Tenniskarrieren 
Björn Borg ble født 6. juni 1956 i Stockholm, og er oppvokst i Södertälje. Han ble tidlig betraktet som et vidunderbarn, og spilte allerede som 15-åring på Sveriges Davis Cup-lag. I debutkampen slo han sin langt mer erfarne motstander. Historien om hvordan Borg slo baller mot garasjen hjemme i Södertälje som barn, spredte seg raskt. Borg fortsatte utviklingen i rask takt, og tok tre år senere sin første Grand Slam-tittel i French Open. Han var da den yngste som noen gang vunnet French Open. Borg skulle vinne i Paris ytterligere fem ganger, men er kanskje mest kjent for sine fem seire på rad i Wimbledon. 

Björn Borg var også ankermann for det svenske laget som vant Sveriges første Davis Cup-tittel ved å slå Tsjekkoslovakia i 1975. Han vant hele 37 av 40 singlekamper i Davis Cup. Borg ble rangert som verdens beste spiller i alt 109 uker mellom 1977-81. Borg avsluttet tenniskarrieren i 1983, men gjorde senere et kortvarig comeback.

Han er den eneste sammen med Ingemar Stenmark og Anja Pärson som har blitt tildelt Svenska Dagbladets gullmedalje to ganger, første gangen i 1974 og for annen gang i 1978 da sammen med Stenmark. Björn Borg ble i forbindelse med milleniumskiftet av Svenska Idrottsakademin kåret til «Århundradets svenska idrottsman» foran Ingemar Stenmark og bokseren Ingemar Johansson.

Han har gitt navn til det meget populære undertøysmerket «Björn Borg Underwear». De produser også andre produkter som sko, parfyme, briller og moteklær, men Borg har ikke lenger kontroll med disse.

 Grand Slam-titler 
ÅrTurneringFinalmotstandareSetsiffrer1974French OpenManuel Orantes2–6, 6–7, 6–0, 6–1, 6–11975French OpenGuillermo Vilas6–2, 6–3, 6–41976WimbledonIlie Năstase6–4, 6–2, 9–71977WimbledonJimmy Connors3–6, 6–2, 6–1, 5–7, 6–41978French OpenGuillermo Vilas6–1, 6–1, 6–31978WimbledonJimmy Connors6–2, 6–2, 6–31979French OpenVictor Pecci6–3, 6–1, 6–7, 6–41979WimbledonRoscoe Tanner6–7, 6–1, 3–6, 6–3, 6–41980French OpenVitas Gerulaitis6–4, 6–1, 6–21980WimbledonJohn McEnroe1–6, 7–5, 6–3, 6–7, 8–61981French OpenIvan Lendl6–1, 4–6, 6–2, 3–6, 6–1

 Referanser 

 Eksterne lenker 




Kategori:Svenske tennisspillere
Kategori:Personer fra Stockholm
Kategori:Personer fra Södertälje
Kategori:Verdensenere i tennis